Venezuelai légiós lesz Jobaházán?
Hamarosan venezuelai középpályás szerepelhet a megyei III. osztályú Jobaháza labdarúgócsapatában. A gond „csupán” annyi, Joel Nino még soha életében nem volt igazolt labdarúgó, s nem könnyû feladat a hivatalos játékengedélyét megszerezni.
Akár egy hollywoodi játékfilm, úgy kezdõdött a venezuelai Joel Nino története, azonban a happy end egyelõre „elveszett" valahol Izla-Margarita és a magyar fõváros között. A 25 éves fiatalember két éve él Csornán, nyelveket és latin táncot tanít. Hétvégéken – kedvtelésbõl – futballozni szeretne, de labdarúgóként nem léphet pályára, hiába is szeretné. P és felesége, Csik Erika hét hónapja vár a nemzetközi játékengedélyre.
– Két évvel ezelõtt Venezuelában nyaraltam, akkor ismerkedtem meg Joellel – mesélte Csik Erika. – Másfél év internetes kapcsolat után költözött Magyarországra, azóta össze is házasodtunk. Az egyik ismerõse focizik Jobaházán, õ hívta a csapathoz. Úgy gondoltuk, nem lesz gond elintézni a hivatalos papírokat, de tévedtünk. Több hónapja várunk, hogy a fõvárosból megérkezzen a játékengedélye.
Az ügyet tovább bonyolítja, hogy a venezuelai fiatalember soha életében nem volt igazolt labdarúgó.
– Egyszerûen nem értem, miért mennek ilyen lassan a dolgok – folytatta Joel Nino.
– Nem pénzért, csupán hobbiból szeretnék focizni. Tudom, hogy a szabályokat itt is be kell tartani, de úgy érzem, Budapesten többet is tehetnének az érdekemben. Elõször munkavállalási engedélyt kértek, késõbb kiderült, nem kell, mivel a feleségem magyar állampolgár. A legutolsó információ szerint a fõvárosban a venezuelai szövetség igazolását várják.
Joel Nino egyébként azt is elmondta, hazájában nem számít kiemelt sportágnak a labdarúgás. Természetesen hallott már korábban is a magyar futballról – egy dokumentumfilmet vetítettek Venezuelában a legendás aranycsapatról –, de általában spanyol mérkõzéseket szoktak közvetíteni a televíziók.
– Venezuelában a sportágak közül talán a baseballt szeretik a legjobban. Izla-Margaritán – ez egy sziget, ahol laktam – általában ezt ûzik a fiatalok. A strandon azonban gyakran futballoztunk, innen a labdarúgás szeretete. Tetszik, hogy Magyarországon szinte minden településnek van csapata és vasárnaponként mindig meccsre készülõdnek az emberek. Csak remélem, hogy hamarosan én is közöttük lehetek.
Megkérdeztük az MLSZ illetékesét, vajon miért kell várnia egy amatõr, eddig pályára nem lépõ játékosnak több mint fél évet, hogy játszhasson. Szabó Orsolya elmondta: ebben az ügyben információt személyesen a játékosnak vagy menedzserének adhat. Mi közöltük vele, hogy nemhogy menedzsere, de még személyi titkára sincs a teljesen amatõr játékosnak, aki az ország legalacsonyabb osztályában szeretne futballozni.
– Konkrétan a venezuelai labdarúgó átigazolásáról nem nyilatkozhatom, de általában az ügymenetet lassíthatja, ha nem a megfelelõ dokumentumokat nyújtják be hozzánk. Ilyen esetekben – az iratok pótlása után – a játékos hazájának szövetségétõl kérünk igazolást, ami ha megérkezik, akkor nincs akadálya a leigazolásának. Ha ez nem jön meg, harminc nap után automatikusan kiadjuk az engedélyt.
Nos, úgy tûnik, azért hamarosan megoldódhat a játékos problémája, úgy tudjuk, szeptember 10-ig kell megérkeznie a külföldi szövetség igazolásának, miszerint ilyen nevû labdarúgó nem volt igazolt játékosa egyetlen venezuelai futballcsapatnak sem.